3. pielikums Jūrmalas domes

2024. gada 25. jūlija saistošajiem noteikumiem Nr. 33

(protokols Nr. 10, 38. punkts)

**LĪGUMS PAR LĪDZFINANSĒJUMA PIEŠĶIRŠANU**

|  |  |
| --- | --- |
| Jūrmalā | Līguma datums ir pēdējā pievienotā elektroniskā paraksta un laika zīmoga datums |

**Jūrmalas valstspilsētas administrācija,** reģistrācijas Nr. 90000056357 (turpmāk – **Līdzfinansētājs**), kura vārdā saskaņā ar Jūrmalas domes 2023. gada 25. maija saistošajiem noteikumiem Nr. 8 “Jūrmalas valstspilsētas pašvaldības nolikums” un Jūrmalas domes 2021. gada 16. decembra nolikumu Nr. 31 “Jūrmalas valstspilsētas administrācijas nolikums” rīkojas Jūrmalas valstspilsētas pašvaldības izpilddirektors \_\_\_\_\_\_\_\_\_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_ (turpmāk - **Finansējuma saņēmējs**), tās **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_** personā, kurš rīkojas uz statūtu pamata, no otras puses, turpmāk katrs atsevišķi vai abi kopā saukti Puse/-es,

pamatojoties uz Pašvaldību likuma 4. panta pirmās daļas 12. punktu, Jūrmalas valstspilsētas pašvaldības 2024. gada 25. jūlija saistošajiem noteikumiem Nr. 33 “Par Jūrmalas valstspilsētas pašvaldības 20\_\_\_\_\_. gada budžetu”, Komisijas 2023. gada 13. decembra Regulu (EK) Nr. 2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis 2023. gada 15. decembris) un Jūrmalas domes 20\_\_. gada \_\_.\_\_\_\_\_\_\_ saistošajiem noteikumiem Nr. \_\_ “Par atbalsta ieguldījumiem uzņēmējdarbības attīstībai Jūrmalas valstspilsētā konkursa organizēšanas kārtību” (turpmāk – Konkurss), un Jūrmalas valstspilsētas pašvaldības līdzfinansējuma piešķiršanas konkursa komisijas (turpmāk - komisija) lēmumu (\_\_\_.\_\_\_.20\_\_. protokols Nr. \_\_\_\_), noslēdz šādu līgumu (turpmāk - Līgums):

1. **LĪGUMA PRIEKŠMETS**

Līdzfinansētājs līdzfinansē Finansējuma saņēmēja projektu \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – projekts), saskaņā ar Līgumu, un tam klāt pievienoto projekta pieteikumu (1. pielikums) un izdevumu tāmi (2. pielikums), kas ir neatņemama Līguma sastāvdaļa.

1. **LĪDZFINANSĒJUMS UN TĀ PIEŠĶIRŠANAS KĀRTĪBA**
   1. Projekta kopējās izmaksas ir \_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi), no kuriem Līdzfinansētāja līdzfinansējums nepārsniedz \_\_\_\_\_\_ *euro* (\_\_\_\_\_\_\_\_\_\_\_\_\_\_\_\_*euro*, \_\_\_\_centus).
   2. Līdzfinansētājs samaksā Finansējuma saņēmējam līdzfinansējumu Finansējuma saņēmēja norādītajā bankas kontā, nepārsniedzot līdzfinansējuma summu \_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) apmērā, šādā kārtībā:
      1. 50 % (piecdesmit procenti) no līdzfinansējuma jeb \_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_\_\_centi) – 15 (piecpadsmit) darba dienu laikā pēc Līguma abpusējas parakstīšanas un Finansējuma saņēmēja rēķina saņemšanas;
      2. Līdz 50 % (piecdesmit procentiem) no līdzfinansējuma 15 (piecpadsmit) darba dienu laikā pēc Līguma 3.1.16. apakšpunktā minēto dokumentu apstiprināšanas un Finansējuma saņēmēja rēķina saņemšanas, pamatojoties uz abu Pušu parakstītu projekta īstenošanas atskaiti (3. pielikums);
   3. Konkursa ietvaros piešķirto de minimis atbalstu drīkst kumulēt ar citu de minimis atbalstu, tai skaitā attiecībā uz vienām un tām pašām attiecināmajām izmaksām, līdz Komisijas regulas Nr.2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā, ad-hoc lēmumā vai Eiropas Komisijas lēmumā. De minimis atbalstu ar citu de minimis atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100% (simts procentu).

Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, Finansējuma saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.

* 1. De minimis atbalstu saskaņā ar Komisijas regulu Nr. 2023/2831 piešķir, ievērojot Komisijas regulas Nr. 2023/2831 1. panta 1. punktā minētos nozaru un darbību ierobežojumus.
  2. Visi Līguma ietvaros veiktie līdzfinansējuma maksājumi, izņemot pēdējo (gala) maksājumu, tiek uzskatīti kā avansa maksājumi un ir uzskatāmi par attaisnoti izlietotiem tikai pēc abu Pušu parakstītas projekta īstenošanas atskaites (3. pielikums).
  3. Finansējuma saņēmējs rēķinus var sagatavot elektroniski vai strukturēta elektroniskā rēķina formā, ievērojot normatīvajos aktos noteiktās prasības. Elektroniski sagatavots rēķins uzskatāms par saistošu Līdzfinansētājam, ja tas satur atsauci uz Līgumu un norādi, ka tas sagatavots elektroniski un derīgs bez paraksta. Finansējuma saņēmējs elektroniski vai strukturēta elektroniska rēķina formā sagatavoto rēķinu nosūta Līdzfinansētājam uz e-pasta adresi pasts@jurmala.lv vai oficiālo elektronisko adresi. Finansējuma saņēmējs rēķinu var uzskatīt par saņemtu pēc Līdzfinansētāja apstiprinājuma saņemšanas.
  4. Līdzfinansētājam ir tiesības pieprasīt Finansējuma saņēmējam atmaksāt saņemto līdzfinansējumu vai tā daļu, un Finansējuma saņēmējam ir pienākums 20 (divdesmit) darba dienu laikā no Līdzfinansētāja pretenzijas nosūtīšanas dienas atmaksāt Līdzfinansētājam summu neattiecināmo izmaksu apmērā, ja:
     1. līdzfinansējums ir piešķirts uz nepatiesas informācijas vai nepilnīgu datu pamata;
     2. Finansējuma saņēmējs nepienācīgi pilda Līguma noteikumus;
     3. Līdzfinansētāja līdzfinansētajām pozīcijām ir saņemts dubults finansējums;
     4. Līdzfinansētājs, pārbaudot iesniegtos izdevumus attaisnojuma dokumentus, ir konstatējis krāpniecības pazīmes;
     5. Līdzfinansētājs konstatē, ka Finansējuma saņēmēja atskaitēs sniegtais saņemtā atbalsta izlietojums nav attiecināms izdevumu tāmē noteiktajām aktivitātēm;
     6. iesniegtajiem dokumentiem trūkst normatīvajos aktos noteiktā juridiskā spēka.
  5. Ja tiek pārkāpti Komisijas regulas Nr. 2023/2831 nosacījumi, Finansējuma saņēmējam kā de minimis atbalsta saņēmējam ir pienākums atmaksāt Līdzfinansētājam Konkursa noteikumu ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
  6. Projekta kopējā finansējuma izlietojuma pieaugums (atbilstoši iesniegtajai projekta īstenošanas atskaitei) bez iepriekšējas saskaņošanas ar Līdzfinansētāju ir pieļaujams un ir attiecināms ne vairāk kā 10 % (desmit procentu) apmērā no apstiprinātās projekta izdevumu tāmes katrā no izdevumu pozīcijām, nepalielinot Līguma 2.2. punktā noteiktā līdzfinansējuma summu. Finansējuma izlietojuma samazinājums ir pieļaujams bez ierobežojuma. Šādas izmaiņas tiek apstiprinātas, Pusēm parakstot projekta īstenošanas atskaiti.
  7. Ja finansējuma izlietojuma atskaitē uzrādītie izdevumi pret izdevumu tāmes kopsummu samazinās, tad proporcionāli tiek samazināts Līdzfinansētāja līdzfinansējums, turpretī, ja finansējuma izlietojuma atskaitē uzrādītie izdevumi pret izdevumu tāmes kopsummu pieaug, tad Līdzfinansētāja līdzfinansējuma apmērs paliek nemainīgs vai var tikt samazināts, ja tiek konstatēts, ka atskaitē iekļaujamie izdevumi nav attiecināmi uz projektu.
  8. Finansējuma saņēmējs projekta ietvaros aktivitātēm paredzētas summas pa pozīcijām, ja vienā no tām rodas ietaupījums, bet kādā ir pieaugums, kas pārsniedz 10 % (desmit procentu), var pārcelt, nepalielinot Līguma 2.2. apakšpunktā noteiktā līdzfinansējuma summu, saskaņojot izmaiņas pirms projektā plānotās aktivitātes īstenošanas ar Līdzfinansētāju. Šādas izmaiņas tiek veiktas, grozot pielikumā pievienoto projekta pieteikumu (1. pielikums) un izdevumu tāmi (2. pielikums), par ko tiek noslēgta atsevišķa pušu vienošanās.
  9. Visus projekta īstenošanas laikā konstatētos neattiecināmos izdevumus vai sadārdzinājuma izmaksas Finansējuma saņēmējs sedz no saviem līdzekļiem.
  10. Ja projekts netiek īstenots, Finansējuma saņēmējs nekavējoties, bet ne vēlāk kā 10 (desmit) darba dienu laikā no fakta konstatēšanas, atmaksā Līdzfinansētājam piešķirto līdzfinansējumu tādā apmērā, kādu Līdzfinansētājs ir samaksājis Finansējuma saņēmējam saskaņā ar Līgumu.

1. **PUŠU SAISTĪBAS**
   1. Finansējuma saņēmējs apņemas:
      1. kvalitatīvi un noteiktajā laikā īstenot projektu atbilstoši projekta pieteikumam (1.pielikums) un izdevumu tāmei (2. pielikums);
      2. atbildēt par Publisko iepirkumu likuma 7. panta un Ministru kabineta 2017. gada 28. februāra noteikumu Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” ievērošanu;
      3. nepārkāpt *de minimis* atbalsta nosacījumus;
      4. nodrošināt Līguma izpildi ar nepieciešamajiem resursiem;
      5. izlietot līdzfinansējumu tikai projekta īstenošanai atbilstoši abu Pušu apstiprinātajai izdevumu tāmei (2. pielikums), bankas komisijas maksas sedzot no pašfinansējuma daļas;
      6. bez iepriekšējās rakstiskas saskaņošanas ar Līdzfinansētāju neveikt izmaiņas projekta aktivitātēs, īstenošanas termiņos, budžetā, izņemot 2.9. punktā noteikto;
      7. Jūrmalas valstspilsētas pašvaldības līdzfinansējumam nodrošināt atsevišķu norēķinu kontu bankā, no kura atbilstoši izdevumu tāmei (2. pielikums) līdzfinansējuma apjomā tiek veikti maksājumi. Ar projekta īstenošanu atbilstoši izdevumu tāmei saistītos finanšu darījumus veikt tikai bezskaidras naudas norēķinu veidā, kas ir pamatoti ar izdevumu pamatojošiem dokumentiem atbilstoši Latvijas Republikas normatīvo aktu prasībām; visā ar Līgumu un projekta īstenošanu saistītajā dokumentācijā, t.sk. darījumu un maksājumu dokumentos, norādīt Līdzfinansētāja Līgumam piešķirto numuru;
      8. nodrošināt, ka visas ar projekta īstenošanu saistītās izmaksas ir apmaksātas un pakalpojumi ir sniegti Līguma darbības termiņā, ir uzskaitītas Finansējuma saņēmēja grāmatvedības uzskaitē, ir identificējamas, nodalītas no pārējām izmaksām un pārbaudāmas, un tās apliecina attiecīgu attaisnojuma dokumentu oriģināli;
      9. nodrošināt Līdzfinansētāja pārstāvim iespēju veikt projekta aktivitāšu norišu pārbaudi uz vietas projekta īstenošanas laikā; pēc Līdzfinansētāja pieprasījuma trīs darba dienu laikā rakstveidā vai mutiski sniegt informāciju par projekta sagatavošanas un realizācijas gaitu, kā arī nekavējoties informēt par šķēršļiem, kas varētu ietekmēt projekta kvalitāti vai izpildi atbilstoši Līguma noteikumiem;
      10. pēc Līdzfinansētāja pieprasījuma 10 (desmit) dienu laikā uzrādīt un/vai iesniegt visus projekta ietvaros veikto izmaksu pamatojošos dokumentus, tai skaitā dokumentu oriģinālus un projekta īstenošanai atvērtā norēķinu konta izdruku un/vai nodrošināt Līdzfinansētājam vai Līdzfinansētāju pārbaudošajām institūcijām iespēju veikt projekta finanšu izlietojuma auditu vai revīziju;
      11. nodrošināt projekta publicitātes pasākumus projekta īstenošanas vietā, kā arī reizi pusgadā veikt publicitātes pasākumus par projektu un tā gaitu savos klientu informēšanas kanālos, norādot Jūrmalas valstspilsētas pašvaldības nosaukumu, logotipu un norādi uz Līdzfinansētāja līdzfinansējumu. Informāciju saskaņošanai nosūtīt uz Līgumā norādītās kontaktpersonas elektroniskā pasta adresi;
      12. nodrošināt projekta darbību un aktivitāšu pamatojošu dokumentu oriģinālu saglabāšanu visā projekta īstenošanas laikā un piecus gadus pēc projekta īstenošanas beigām;
      13. nodrošināt, ka projekta ietvaros radītās un iegādātās vērtības projekta īstenošanas laikā un vismaz trīs gadus pēc projekta pabeigšanas tiek saglabātas Finansējuma saņēmēja īpašumā un tiek nodrošināta to ilgtspēja;
      14. nodrošināt visus nodokļu maksājumus, kas saistīti ar projekta finansējuma saņemšanu un izlietošanu; kā arī nodrošināt Valsts ieņēmumu dienesta administrēto nodokļu parādu un valsts sociālās apdrošināšanas obligāto iemaksu parādu, kas kopsummā pārsniedz 150.00 *euro* (viens simts piecdesmit *euro,* 00 centi), neesamību gan Līguma slēgšanas brīdī, gan visā Līguma darbības laikā;
      15. kompensēt zaudējumus, kas Līdzfinansētājam radušies Finansējuma saņēmēja vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas;
      16. pēc projekta aktivitāšu īstenošanas un Līguma 2.2.1. apakšpunktā noteiktā maksājuma izlietošanas 20 (divdesmit) darba dienu laikā iesniegt Līdzfinansētāja Apmeklētāju apkalpošanas centrā (Jomas ielā 1/5, Jūrmalā) vai ar drošu elektronisku parakstu uz pasts@jurmala.lv šādus dokumentus ar norādi “Konkursa “Atbalsts ieguldījumiem uzņēmējdarbības attīstībai Jūrmalas valstspilsētā” atskaite”:
          1. projekta atskaites (3. pielikums) divus eksemplārus (ja tiek sniegts papīra formātā). Finanšu atskaite iesniedzama Excel formātā;
          2. Līgumam atbilstošu līdzfinansējuma izlietojuma apliecinošu dokumentu (līgumu, darbu nodošanas-pieņemšanas aktu, rēķinu, pavadzīmju u.tml.) atvasinājumus;
          3. līdzfinansējuma īstenošanas norēķinu konta bankas apstiprinātu izdruku vai atsevišķās, nodalītās grāmatvedības uzskaites konta apgrozījuma pārskatu (ja konts ir Valsts kasē). Nodalītās grāmatvedības uzskaites gadījumā papildus jāiesniedz bankas apstiprinātus maksājumu uzdevumus;
          4. informāciju par projekta publicitātes pasākumiem projekta īstenošanas vietā;
      17. nodrošināt Komisijas regulas Nr.  2023/2831 1. panta 1. punkta a), b), c) un d) apakšpunktā minēto nozaru darbību vai uzskaites nodalīšanu, ja Līdzfinansējuma saņēmējs vienlaikus darbojas vienā vai vairākās minētajās nozarēs, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no de minimis atbalsta, ko piešķir saskaņā ar Konkursa noteikumiem;
      18. nodrošināt Konkursa noteikumu 6. punktā noteikto nozaru darbību vai uzskaites nodalīšanu, nodrošinot, ka darbības izslēgtajās nozarēs negūst labumu no de minimis atbalsta, ko piešķir saskaņā ar Konkursa noteikumiem, ja Finansējuma saņēmējs vienlaikus darbojas vienā vai vairākās Konkursa noteikumu 6. punktā noteiktajās nozarēs.
   2. Finansējuma saņēmējam nav tiesības Līdzfinansētāja līdzfinansējumu noguldīt depozītā.
   3. Līdzfinansētāja saistības:
      1. veikt Līgumā paredzētos maksājumus, ja ir izpildītas Līgumā minētās Finansējuma saņēmēja saistības;
      2. atbildīgā struktūrvienība Līguma 3.1.16. apakšpunktā minētos dokumentus 10 (desmit) darba dienu laikā pārbauda atbilstību Līguma un noteikumu nosacījumiem un virza saskaņošanai vērtēšanas komisijā. Komisija ne ilgāk kā 20 (divdesmit) darba dienu laikā pieņem lēmumu par atskaites saskaņošanu. Ja dokumenti atbilst Līguma nosacījumiem un komisija ir tos saskaņojusi, atbildīgā struktūrvienība nodod projekta īstenošanas atskaiti parakstīšanai Jūrmalas valstspilsētas pašvaldības izpilddirektoram, un piecu darba dienu laikā informē par pieņemto lēmumu Finansējuma saņēmēju.
   4. Ja nav iespējams pārliecināties par Finansējuma saņēmēja uzņemto saistību izpildi saskaņā ar Līgumu, Līdzfinansētājam ir tiesības rakstiski pieprasīt, lai Finansējuma saņēmējs piecu darba dienu laikā iesniedz papildu informāciju projekta īstenošanas atskaites pārbaudei. Šādā gadījumā Līguma 3.3.2. apakšpunktā noteiktais termiņš tiek pagarināts par pieprasītās papildu informācijas sniegšanai un papildu informācijas izvērtēšanai nepieciešamo laiku, kas nepārsniedz 15 (piecpadsmit) darba dienas.
   5. Ja Līdzfinansētājs projekta īstenošanas gaitā konstatē neatbilstību Līguma noteikumiem, Līdzfinansētājs sagatavo un paraksta aktu, ar ko trīs darba dienu laikā iepazīstina Finansējuma saņēmēju. Pēc Finansējuma saņēmēja rakstveida paskaidrojuma saņemšanas komisija lemj par piešķirtā līdzfinansējuma samazināšanu.
   6. Līdzfinansētājam ir tiesības:

3.6.1. veikt Finansējuma saņēmēja darbību un aktivitāšu norises un ar projekta īstenošanu saistīto dokumentu, tai skaitā pieprasīt projekta īstenošanai nodrošinātā norēķinu konta izdrukas, pārbaudes visā projekta īstenošanas laikā un trīs gadus pēc projekta īstenošanas;

3.6.2. lai izslēgtu PVN iekļaušanu priekšnodoklī, veikt projekta ietvaros Līdzfinansētāja līdzfinansēto un ar PVN apliekamo aktivitāšu izlases veida dokumentu pārbaudes, nosūtot informācijas pieprasījumu par veiktajiem darījumiem Valsts ieņēmumu dienestam;

3.6.3. ja finansējuma saņēmējs pēc projekta īstenošanas nenodrošina projekta ilgtspēju trīs gadus pēc projekta pabeigšanas, lemt par piešķirtā līdzfinansējuma atgriešanu Līdzfinansētājam.

1. **PUŠU ATBILDĪBA UN STRĪDU RISINĀŠANA**
   1. Par līgumsaistību neizpildi vai nepilnīgu izpildi Puses ir atbildīgas saskaņā ar spēkā esošajiem normatīvajiem aktiem un Līguma noteikumiem.
   2. Ja Finansējuma saņēmējs nepienācīgi pilda Līgumā paredzētās saistības, Līdzfinansētājam ir tiesības aprēķināt Finansējuma saņēmējam līgumsodu 0,05 % (nulle komats nulle piecu procentu) apmērā no Līguma 2.2. apakšpunktā noteiktās līdzfinansējuma summas par katru pārkāpuma dienu, bet ne vairāk kā 10 % (desmit procentu) no Līguma 2.2. apakšpunktā noteiktās līdzfinansējuma summas, ko Līdzfinansētājs ir tiesīgs arī ieturēt, veicot norēķinus.
   3. Līgumsoda samaksa neatbrīvo Puses no saistību pienācīgas izpildes.
   4. Puses apņemas neizpaust trešajām personām informāciju, kas saistīta ar Līgumu un ko tās saņēmušas Līguma izpildes laikā no otras Puses, izņemot gadījumus, kad informācijas izpaušanu pieprasa piemērojamie normatīvie akti.
   5. Līguma ietvaros saņemtos fizisko personu datus Finansējuma saņēmējs izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no Līguma izrietošo saistību pienācīgai izpildei, kā arī nodrošina, ka Finansējuma saņēmēja darbinieki, kuri ir iesaistīti personas datu apstrādē, ir apņēmušies ievērot fizisko personu datu aizsardzību regulējošo normatīvo aktu prasības, pildot amata pienākumus un arī pēc darba tiesisko attiecību izbeigšanas. Finansējuma saņēmējs apņemas informēt Līdzfinansētāju par jebkuru trešo personu pieprasījumu izsniegt personas datus, kā arī neizsniegt tos bez saskaņošanas ar Līdzfinansētāju, un pēc projekta īstenošanas beigām iznīcināt dokumentus, kas satur fizisko personu datus, atbilstoši normatīvo aktu prasībām.
   6. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti saskaņā ar Latvijas Republikā spēkā esošajiem normatīvajiem aktiem.
   7. Līdzfinansētājs uzglabā visus ar de minimis atbalsta piešķiršanu saistītos datus 10 (desmit) gadus, sākot no dienas, kurā saskaņā ar šajos noteikumos noteikto piešķirts pēdējais de minimis atbalsts. Finansējuma saņēmējs uzglabā visus ar de minimis atbalsta piešķiršanu saistītos datus 10 (desmit) gadus no de minimis atbalsta piešķiršanas dienas.
2. **LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**
   1. Līgums stājas spēkā pēc pēdējā droša elektroniskā paraksta un laika zīmoga pievienošanas un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
   2. Līgumu var grozīt vai izbeigt pirms tajā noteikto saistību izpildes, Pusēm vienojoties rakstveidā, saskaņā ar Līgumu un spēkā esošajiem normatīvajiem aktiem.
   3. Neviena no Pusēm neatbild par Līgumā noteikto saistību neizpildīšanu, ja tas noticis  
      nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz Līgumā paredzēto darbību.
   4. Katra no Pusēm trīs dienu laikā informē otru Pusi par augstāk minētās  
      nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu.
   5. Finansējuma saņēmējam ir tiesības vienpusēji atkāpties un izbeigt Līgumu pirms tajā noteikto saistību izpildes, ja Līdzfinansētājs nepamatoti nav samaksājis Līguma 2.2.1. apakšpunktā noteikto līdzfinansējuma daļu.
   6. Līdzfinansētājam ir tiesības vienpusēji izbeigt Līgumu pirms tajā noteikto saistību izpildes, nosūtot paziņojumu un norādot izbeigšanas datumu:
      1. Jūrmalas valstspilsētas pašvaldības budžeta neizpildes gadījumā, iepriekš par to brīdinot Finansējuma saņēmēju;
      2. ja Finansējuma saņēmējam pasludināts maksātnespējas process, tā darbība ir apturēta vai tas ir pakļauts līdzīga rakstura situācijai;
      3. ja Finansējuma saņēmējs nepienācīgi pilda savas Līgumā noteiktās saistības un pēc  
         Līdzfinansētāja rakstveida brīdinājuma saņemšanas turpina tās nepildīt. Šādā gadījumā Finansējuma saņēmējs atlīdzina Līdzfinansētājam visus tiešos un netiešos zaudējumus, kā arī maksā līgumsodu 10 % (desmit procentu) apmērā no Līguma 2.2. apakšpunktā minētās līdzfinansējuma summas 10 (desmit) darba dienu laikā pēc attiecīga paziņojuma saņemšanas.
3. **CITI NOTEIKUMI**
   1. Ja kāds no Līguma noteikumiem zaudē spēku, tad tas neietekmē citus Līguma noteikumus.
   2. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
   3. Puses apņemas trīs darba dienu laikā no izmaiņu veikšanas brīža paziņot otrai Pusei par izmaiņām rekvizītos.
   4. Visi paziņojumi un pretenzijas, kas saistītas ar Līguma izpildi, ir iesniedzamas rakstveidā otrai Pusei Līgumā norādītajā adresē, un tās ir uzskatāmas par saņemtām:
      1. ja tās izsūtītas ar ierakstītu pasta sūtījumu, tad septītajā darba dienā pēc nosūtīšanas dienas;
      2. ja tās nodotas personīgi rokās pret parakstu, tad dienā, kad tās nogādātas saņēmēja adresē;
      3. ja tās nosūtītas uz e-pasta adresi pasts@jurmala.lv un parakstītas ar drošu elektronisku parakstu, tad dienā, kad tās saņemtas e-pasta adresē.
   5. Puses nozīmē kontaktpersonas, kuras veic savstarpēju sadarbības koordinēšanu Līguma un projekta īstenošanas laikā:
      1. Līdzfinansētāja kontaktpersona: \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_;
      2. Finansējuma saņēmēja kontaktpersona: \_\_\_\_\_\_\_\_\_\_, tālr. \_\_\_\_\_\_\_\_\_\_, e-pasts \_\_\_\_\_\_\_\_\_\_.
   6. Līgums ir sagatavots latviešu valodā elektroniska dokumenta veidā uz \_\_\_\_ lapām un pielikumiem, parakstīts elektroniski ar drošu elektronisko parakstu.
   7. Līgumam kā neatņemamas sastāvdaļas pievienoti šādi pielikumi:
      * 1. pielikums – projekta pieteikums;
        2. pielikums - līdzfinansējuma izdevumu tāme uz \_\_\_\_\_\_\_\_\_ lapām;
        3. pielikums – projekta īstenošanas atskaite uz \_\_\_\_\_\_\_\_\_ lapām;
   8. pielikums – projekta finanšu atskaite uz \_\_\_\_\_\_\_\_\_ lapām.

**7. PUŠU REKVIZĪTI**

|  |  |
| --- | --- |
| **Līdzfinansētājs**  Jūrmalas valstspilsētas administrācija  Nod. maks. reģ. Nr. 90000056357  Jomas ielā Nr. 1/5, Jūrmalā, LV-2015  Konta Nr. LV84PARX0002484572001  Akciju sabiedrība “Citadele banka”  Kods PARXLV22  (paraksts\*)  Vārds, uzvārds | **Finansējuma saņēmējs**  Nosaukums  Reģ. Nr.  Adrese  Konta Nr. :  Kods  Tālr.  (paraksts\*)  Vārds, uzvārds |

\*Dokuments parakstīts ar drošu elektronisko parakstu un satur laika zīmogu

3.pielikums

202\_.\_\_.\_\_\_\_ līgumam par līdzfinansējuma piešķiršanu Nr.\_\_\_\_\_\_

**ATSKAITE**

**ATBALSTS IEGULDĪJUMIEM UZŅĒMĒJDARBĪBAS ATTĪSTĪBAI JŪRMALAS VALSTSPILSĒTĀ**

|  |
| --- |
| **1. ĪSTENOTĀ PROJEKTA DARBĪBAS UN REZULTĀTU PĀRSKATS – SATURISKĀ ATSKAITE** |
| **1.2. PROJEKTA NOSAUKUMS un LĪGUMA NR.** |
|  |

|  |  |
| --- | --- |
| **1.3. FINANSĒJUMA SAŅĒMĒJS** | |
| Finansējuma saņēmēja nosaukums |  |
| Reģistrācijas Nr. |  |
| Juridiskā adrese |  |
| Uzņēmuma pārstāvis |  |
| Tālrunis; e-pasts |  |

|  |
| --- |
| **1.4. PROJEKTA MĒRĶIS (no projekta pieteikuma)** |
|  |

|  |
| --- |
| **1.5. PROJEKTA SASNIEGTIE REZULTĀTI, IEGUVUMI (veiktās darbības un to ietekme uz biznesa attīstību, apmeklētāju skaita pieaugums, radītās darba vietas, u.c)** |
|  |

|  |
| --- |
| **1.6. SECINĀJUMI (atbalsta lietderība, turpinājuma aktivitātes)** |
|  |

|  |  |
| --- | --- |
| **1.7. VIZUĀLAIS ATSPOGUĻOJUMS** | Pievienot atskaitei no divām līdz piecām fotogrāfijām elektroniskā versijā (nosūtot uz e-pasta adresi: uznemeji@jurmala.lv), kā arī papildināt ar saitēm uz publicitātes pasākumiem. |

|  |  |
| --- | --- |
| **1.8. FINANSĒJUMA SAŅĒMĒJS** | |
| Vārds, uzvārds |  |
| Amats |  |
| Paraksts |  |
| Datums |  |

Informējam, ka personas dati tiks apstrādāti Jūrmalas valstspilsētas pašvaldības noteiktā mērķa īstenošanai: Jūrmalas valstspilsētas pašvaldības līdzfinansējuma konkursa “Atbalsts ieguldījumiem uzņēmējdarbības attīstībai Jūrmalas valstspilsētā” administrēšanai.

Datu apstrādes pārzinis: Jūrmalas valstspilsētas pašvaldība, Jomas iela 1/5, pasts@jurmala.lv, 67093816. Detalizētāku informāciju par personas datu apstrādi un savu tiesību realizāciju var iegūt “Privātuma politikā” pārziņa mājaslapas www.jurmala.lv sadaļā “Personas datu aizsardzība” https://www.jurmala.lv/lv vai pie pārziņa personas datu aizsardzības speciālista, rakstot uz e-pastu personasdati@jurmala.lv.

3.1.pielikums

202\_.\_\_.\_\_\_\_ līgumam par līdzfinansējuma piešķiršanu Nr.\_\_\_\_\_\_

|  |  |
| --- | --- |
| **2. FINANŠU ATSKAITE** | |
| **2.1.** **Finansējuma saņēmējs** | |
| Finansējuma saņēmēja nosaukums |  |
| Reģistrācijas Nr. |  |
| Juridiskā adrese |  |
| Uzņēmuma pārstāvis |  |
| Tālrunis; e-pasts |  |
|  |  |

|  |  |  |  |
| --- | --- | --- | --- |
| **2.2. Projekta KOPĒJĀS IZMAKSAS** | | | |
| Jūrmalas valstspilsētas administrācijas līdzfinansējums  (EUR) | Uzņēmuma līdzekļi  (EUR) | Sadarbības partnera finansējums  (EUR) | Projekta kopējās izmaksas  (EUR) |
|  |  |  |  |
| % | % | % | 100 % |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **2.3. Finanšu dokumentu saraksts** | | | | | | | | | | | | | |
| **Nr.p.k.** | **Tāmes pozīcijas nosaukums** | **Pozīcijas summa tāmē EUR** | | | **Finansējuma izlietojums  EUR** | | | **Izmaksas summa EUR** | **Izmaksas datums** | **Izmaksu apliecinošo dokumentu nosaukums  (līguma/rēķina, maksājuma uzdevuma Nr.)   un izmaksas saņēmējs** | | | **Komentāri** |
| **Finansējuma saņēmējs** | **JVA** | **Sadarbības partneri** | **Finansējuma saņēmējs** | **JVA** | **Sadarbības partneri** |
|  |  |  |  |  |  |  |  |  |  |  | | |  |
|  |  |  |  |  |  |  |  |  |  |  | | |  |
|  |  |  |  |  |  |  |  |  |  |  | | |  |
|  |  |  |  |  |  |  |  |  |  |  | | |  |
| **Summa:** | | **0.00** | **0.00** | **0.00** | **0.00** | **0.00** | **0.00** | **0.00** |  |  |  |  |  |
| **Kopējā summa:** | | **0.00** | | | **0.00** | | |  |  |  |  |  |  |

|  |  |
| --- | --- |
| **2.4.Uzņēmuma pārstāvis** | |
| Vārds, uzvārds |  |
| Amats |  |
| Paraksts |  |
| Datums |  |

Informējam, ka personas dati tiks apstrādāti Jūrmalas valstspilsētas pašvaldības noteiktā mērķa īstenošanai: Jūrmalas valstspilsētas pašvaldības līdzfinansējuma konkursa “Atbalsts ieguldījumiem uzņēmējdarbības attīstībai Jūrmalas valstspilsētā” administrēšanai.

Datu apstrādes pārzinis: Jūrmalas valstspilsētas pašvaldība, Jomas iela 1/5, pasts@jurmala.lv, 67093816. Detalizētāku informāciju par personas datu apstrādi un savu tiesību realizāciju var iegūt “Privātuma politikā” pārziņa mājaslapas www.jurmala.lv sadaļā “Personas datu aizsardzība” https://www.jurmala.lv/lv vai pie pārziņa personas datu aizsardzības speciālista, rakstot uz e-pastu  personasdati@jurmala.lv.